Góðu foreldur í 4.flokki

Sum tit vita, so vaks næmingartalið í okkara 4. flokki eftir summarferiuna. Orsøkina kenna tit ivaleyst; tað vóru færri børn í hesum árganginum, tá ið tey fóru í 1.flokk, so tað eru færri 4.flokkar í TK, enn tað er av øðrum floksstigum.

Av tí at barnatalið í kommununi veksur áhaldandi – nógv flyta til, so vóru boðini úr UVS, at tað var Eysturskúlin, sum skuldi hava ein 4.flokk afturat, um nakar skuldi hava ein.

Nú er so næmingatalið stabilt, so at siga. Vit lendu á 25 næmingum, sum er ein stórur flokkur. Vanliga veksa vit ikki uppum 24.

Eg valdi at raðfesta 4.flokk í skemaleggingini í summar, tí eg sá, at flokkurin gjørdist stórur og ridlaði um markið til at fara í tvey; eg setti tvílæraraskipan inn í allar tímarnar í føroyskum og tríggjar tímar í støddfrøði, samstundis, sum eg søkti UVS um at fáa fulla tvílæraraskipan í støddfrøði eisini.

Skúlin hevur loksins fingið tímajáttan frá UVS til fulla tvílæraraskipan í støddfrøði eisini, og hetta verður sett í verk 1.oktober.

Hetta merkir, at 4.flokkur fær ein støddfrøðilærara afturat Boga. Støddfrøðilærarin verður Joan A. Jógvansdóttir, sum hevur drúgvar royndir sum lærari. Joan hevur starvast í Eysturskúlanum í trý ár, og undirvísir í støddfrøði og alis- og evnafrøði; frammanundan hevur Joan starvast í øðrum skúla aðrastaðni í Føroyum og hevur eisini starvast í Noregi.

Fyri at fáa Joan at passa inn í tímatalvuna hjá 4.flokki og Boga, hava vit gjørt nakrar innanhýsis tímaflytingar í tímatalvunum.

Nýggja tímatalvan er viðfest.

Og nú eg havi tykkum her....

9.desember kemur Joan aftur úr barsilsfarloyvi. Hon verður flokslærari aftur í 4.flokki og Bogi verður vanligur lærari.

Blíðar heilsanir

Eyðna Magnussen, skúlastjóri